กฎกระทรวงการขอจดทะเบียนและการรับจดทะเบียนท่าเทียบเรือประมงพ.ศ. ๒๕๕๙[๑] อาศัยอำนาจตามความในมาตรา๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ผู้ใดประสงค์จะจดทะเบียนท่าเทียบเรือของตนเป็นท่าเทียบเรือประมงตามมาตรา๘๔ ให้ยื่นคำขอจดทะเบียนต่ออธิบดีหรือผู้ซึ่งอธิบดีมอบหมายพร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอจดทะเบียนตามวรรคหนึ่งให้ยื่น ณ สถานที่ ดังต่อไปนี้(๑)กรุงเทพมหานคร ให้ยื่น ณ สำนักงานประมงพื้นที่กรุงเทพมหานคร กรมประมง ในกรณีที่ท่าเทียบเรือประมงนั้นตั้งอยู่ในเขตกรุงเทพมหานคร(๒)จังหวัดอื่น ให้ยื่น ณที่ว่าการอำเภอหรือสำนักงานประมงอำเภอแห่งท้องที่ที่ท่าเทียบเรือประมงนั้นตั้งอยู่(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๒ เมื่อได้รับคำขอจดทะเบียนแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอจดทะเบียนและเอกสารหรือหลักฐานต่างๆกรณีที่คำขอจดทะเบียนหรือเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอจดทะเบียนแก้ไขเพิ่มเติมคำขอจดทะเบียน หรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอจดทะเบียนไม่แก้ไขเพิ่มเติมคำขอจดทะเบียนหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอจดทะเบียนนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอจดทะเบียนทราบข้อ๓ ในกรณีที่คำขอจดทะเบียนและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอจดทะเบียนข้อ ๓/๑[๒] การขอจดทะเบียนท่าเทียบเรือให้แยกตามประเภทกิจกรรมของท่าเทียบเรือประมงดังต่อไปนี้(๑)ท่าเทียบเรือประมงพาณิชย์(๒)ท่าเทียบเรือประมงสำหรับการนำเข้าสัตว์น้ำ(๓)ท่าเทียบเรือประมงที่บริการน้ำหรือน้ำแข็ง(๔)ท่าเทียบเรือประมงของโรงงานแปรรูปสัตว์น้ำ(๕)ท่าเทียบเรือประมงพื้นบ้าน(๖)ท่าเทียบเรือประมงที่ใช้สำหรับจอดพักเรือประมงเท่านั้น(๗)ท่าเทียบเรือประมงที่มีการขนถ่ายสัตว์น้ำสำหรับการผลิตอาหารสัตว์เท่านั้นท่าเทียบเรือประมงตามวรรคหนึ่งต้องทำกิจกรรมตามประเภทที่ได้จดทะเบียนไว้เว้นแต่ท่าเทียบเรือประมงตามวรรคหนึ่ง (๑) สามารถทำกิจกรรมได้ทุกประเภทท่าเทียบเรือประมงตามวรรคหนึ่งต้องให้บริการจอดหรือเทียบท่าหรือขนถ่ายสัตว์น้ำหรือนำสัตว์น้ำขึ้นจากเรือประมงเฉพาะเรือที่มิได้เป็นเรือไร้สัญชาติตามกฎหมายว่าด้วยการประมงสำหรับการให้บริการดังกล่าวแก่เรือไร้สัญชาติให้ดำเนินการได้เฉพาะตามคำสั่งของพนักงานเจ้าหน้าที่ข้อ๔[๓] ท่าเทียบเรือที่จะจดทะเบียนเป็นท่าเทียบเรือประมงตามมาตรา๘๔ ดังต่อไปนี้ ต้องมีหนังสือรับรองมาตรฐานด้านสุขอนามัยท่าเทียบเรือประมงตามมาตรา๙๘(๑)ท่าเทียบเรือประมงตามข้อ ๓/๑ (๑) (๒) (๓) และ (๔)(๒)ท่าเทียบเรือประมงตามข้อ ๓/๑ (๕) กรณีที่มีการส่งออกสัตว์น้ำหรือผลิตภัณฑ์สัตว์น้ำในกรณีท่าเทียบเรือประมงของโรงงานแปรรูปสัตว์น้ำตามข้อ๓/๑ (๔) ได้รับการรับรองมาตรฐานสุขอนามัยโรงงานแปรรูปสัตว์น้ำจากกรมประมงให้ได้รับยกเว้นไม่ต้องมีหนังสือรับรองมาตรฐานด้านสุขอนามัยท่าเทียบเรือประมงตามวรรคหนึ่งข้อ๕ ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอจดทะเบียนภายในสามสิบวันนับแต่วันที่ได้รับคำขอจดทะเบียนและเอกสารหรือหลักฐานถูกต้องและครบถ้วนกรณีมีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยข้อ๖ ใบทะเบียนท่าเทียบเรือประมงให้ใช้ได้ตลอดไปจนกว่าจะมีการเพิกถอนข้อ๗ ผู้จดทะเบียนท่าเทียบเรือประมงต้องยื่นสำเนาหนังสือรับรองมาตรฐานด้านสุขอนามัยท่าเทียบเรือประมงต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๑ ทุกปี หลังจากที่ได้รับการจดทะเบียนโดยให้ยื่นภายในสามสิบวันนับแต่วันครบรอบระยะเวลาหนึ่งปีที่ได้รับการจดทะเบียนให้พนักงานเจ้าหน้าที่ตรวจสอบความถูกต้องของเอกสารตามวรรคหนึ่งหากไม่ถูกต้องหรือผู้จดทะเบียนท่าเทียบเรือประมงไม่ยื่นเอกสารภายในกำหนดเวลาตามวรรคหนึ่งให้พนักงานเจ้าหน้าที่แจ้งให้ผู้จดทะเบียนท่าเทียบเรือประมงยื่นเอกสารให้ถูกต้องภายในสามสิบวันนับแต่วันที่ได้รับแจ้งหากผู้จดทะเบียนท่าเทียบเรือประมงไม่นำมายื่นภายในระยะเวลาที่กำหนดให้พนักงานเจ้าหน้าที่เสนออธิบดีหรือผู้ซึ่งอธิบดีมอบหมายเพื่อพิจารณาเพิกถอนใบทะเบียนท่าเทียบเรือประมงนั้นข้อ๘ เจ้าของท่าเทียบเรือประมงที่ได้จดทะเบียนแล้วต้องแสดงใบทะเบียนท่าเทียบเรือประมง ณ ท่าเทียบเรือประมงนั้นข้อ๙[๔] ในกรณีที่ปรากฏว่าเจ้าของท่าเทียบเรือที่ได้จดทะเบียนไว้มิได้ประกอบกิจการท่าเทียบเรือประมงหรือทำกิจกรรมไม่เป็นไปตามที่กำหนดไว้ในข้อ ๓/๑ หรือฝ่าฝืนหรือไม่ปฏิบัติตามมาตรา ๘๕ หรือมาตรา ๘๖ วรรคสามหรือประกาศที่ออกตามมาตราดังกล่าว หรือท่าเทียบเรือประมงไม่มีสุขอนามัยตามที่ผ่านการรับรองมาตรฐานให้พนักงานเจ้าหน้าที่เสนออธิบดีเพื่อพิจารณาดำเนินการตามมาตรา ๑๑๒ข้อ๑๐[๕] ผู้จดทะเบียนท่าเทียบเรือประมงผู้ใดประสงค์จะเปลี่ยนแปลงแก้ไขรายการในใบทะเบียนท่าเทียบเรือประมงหรือเปลี่ยนประเภทกิจกรรมท่าเทียบเรือประมงให้ยื่นคำขอเปลี่ยนแปลงแก้ไขรายการในใบทะเบียนท่าเทียบเรือประมงหรือคำขอเปลี่ยนประเภทกิจกรรมท่าเทียบเรือประมงแล้วแต่กรณีต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๑ พร้อมด้วยเอกสารหรือหลักฐานตามที่ระบุไว้ในแบบคำขอข้อ๑๑ คำขอจดทะเบียนท่าเทียบเรือประมงใบทะเบียนท่าเทียบเรือประมงและคำขอเปลี่ยนแปลงแก้ไขรายการในใบทะเบียนท่าเทียบเรือประมงให้เป็นไปตามแบบที่อธิบดีกำหนดโดยประกาศในราชกิจจานุเบกษาข้อ๑๒ ในวาระเริ่มแรกภายในหนึ่งปีนับแต่วันที่กฎกระทรวงนี้ใช้บังคับให้ผู้ยื่นคำขอจดทะเบียนท่าเทียบเรือประมงยื่นหนังสือรับรองมาตรฐานด้านสุขอนามัยท่าเทียบเรือประมงตามข้อ๔ ซึ่งจะต้องไม่เกินหนึ่งปีนับแต่วันที่ได้จดทะเบียนให้ไว้ณ วันที่ ๑๘ กุมภาพันธ์ พ.ศ. ๒๕๕๙พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๖ วรรคหนึ่ง และมาตรา ๗วรรคหนึ่ง แห่งพระราชกำหนดการประมง พ.ศ. ๒๕๕๘บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์วิธีการ และเงื่อนไขในการขอจดทะเบียนและการรับจดทะเบียนประกอบกับมาตรา ๘๔แห่งพระราชกำหนดดังกล่าวบัญญัติให้ผู้ที่ประสงค์จะใช้ท่าเทียบเรือของตนเป็นท่าเทียบเรือประมงต้องจดทะเบียนเป็นท่าเทียบเรือประมงต่อกรมประมง เว้นแต่ท่าเทียบเรือนั้นเป็นส่วนหนึ่งของกิจการแพปลาอยู่แล้วจึงจำเป็นต้องออกกฎกระทรวงนี้ กฎกระทรวงการขอจดทะเบียนและการรับจดทะเบียนท่าเทียบเรือประมง(ฉบับที่ ๒) พ.ศ. ๒๕๖๑[๖]ข้อ ๕ ท่าเทียบเรือประมงใดที่ได้จดทะเบียนไว้ในวันก่อนวันที่กฎกระทรวงนี้ใช้บังคับทำกิจกรรมไม่ตรงตามประเภทที่กำหนดไว้ในข้อ๓/๑ให้เจ้าของท่าเทียบเรือประมงดำเนินการเปลี่ยนแปลงประเภทของท่าเทียบเรือประมงให้สอดคล้องกับกิจกรรมของท่าเทียบเรือประมงภายในเก้าสิบวันนับแต่วันที่กฎกระทรวงนี้ใช้บังคับข้อ๖ ท่าเทียบเรือประมงใดที่ได้จดทะเบียนไว้ในวันก่อนวันที่กฎกระทรวงนี้ใช้บังคับและพบว่ามีเรือไร้สัญชาติตามกฎหมายว่าด้วยการประมงจอดหรือเทียบท่า หรือขนถ่าย สัตว์น้ำหรือนำสัตว์น้ำขึ้นจากเรือประมงอยู่ภายในบริเวณท่าเทียบเรือประมงของตนให้แจ้งพนักงานเจ้าหน้าที่เพื่อดำเนินการตามอำนาจหน้าที่ต่อไป ทั้งนี้ เจ้าของท่าเทียบเรือประมงที่ได้แจ้งพนักงานเจ้าหน้าที่ทันทีที่พบเรือดังกล่าวให้สามารถประกอบกิจการท่าเทียบเรือประมงต่อไปได้โดยไม่ต้องถูกดำเนินการตามมาตรา๑๑๒หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่ปัจจุบันกรมประมงได้มีการกำหนดมาตรฐานด้านสุขอนามัยท่าเทียบเรือประมงตามประเภทกิจกรรมของท่าเทียบเรือประมงที่ต้องผ่านการตรวจมาตรฐานด้านสุขอนามัยท่าเทียบเรือประมงสมควรแก้ไขเพิ่มเติมหลักเกณฑ์การขอจดทะเบียนท่าเทียบเรือประมงให้สอดคล้องกับมาตรฐานด้านสุขอนามัยท่าเทียบเรือประมงจึงจำเป็นต้องออกกฎกระทรวงนี้พิมพ์มาดา/จัดทำ๔ มกราคม๒๕๖๒[๑] ราชกิจจานุเบกษาเล่ม ๑๓๓/ตอนที่ ๑๘ ก/หน้า ๑๓/๒๕ กุมภาพันธ์ ๒๕๕๙[๒] ข้อ๓/๑ เพิ่มโดยกฎกระทรวงการขอจดทะเบียนและการรับจดทะเบียนท่าเทียบเรือประมง (ฉบับที่๒) พ.ศ. ๒๕๖๑[๓] ข้อ ๔แก้ไขเพิ่มเติมโดยกฎกระทรวงการขอจดทะเบียนและการรับจดทะเบียนท่าเทียบเรือประมง (ฉบับที่๒) พ.ศ. ๒๕๖๑[๔]ข้อ ๙ แก้ไขเพิ่มเติมโดยกฎกระทรวงการขอจดทะเบียนและการรับจดทะเบียนท่าเทียบเรือประมง(ฉบับที่ ๒) พ.ศ. ๒๕๖๑[๕] ข้อ๑๐ แก้ไขเพิ่มเติมโดยกฎกระทรวงการขอจดทะเบียนและการรับจดทะเบียนท่าเทียบเรือประมง(ฉบับที่ ๒) พ.ศ. ๒๕๖๑[๖] ราชกิจจานุเบกษาเล่ม ๑๓๕/ตอนที่ ๗๐ ก/หน้า ๑/๑๔ กันยายน ๒๕๖๑